Dean Saunders

Dean Nicholas Saunders (født 21. juni 1964 i Swansea) er en tidligere walisisk fotballspiller og nåværende trener som spilte i en rekke klubber i sin aktive karriere. Hans posisjon på banen var spiss. Han er for øyeblikket trener for Doncaster Rovers FC.

 Spillerkarriere 
Saunders begynte sin karriere i Swansea, hvor faren hans var trener. Han signerte en juniorkontrakt med klubben i 1980. Saunders spilte nesten 50 kamper for klubben. Han hadde et kort opphold i naboklubben Cardiff mens han spilte for Swansea.

I 1984 gikk han gratis til Brighton. Han ble i klubben frem til 1987 da han gikk til Oxford. Han gikk rett inn på laget, og målene hans hjalp klubben å forhindre nedrykk på slutten av sesongen 1986/1987. Året etter var ikke målene hans nok, og Oxford endte på sisteplass i ligaen sesongen 1987/1988. I begynnelsen av den påfølgende sesongen ble Saunders solgt til Derby for £1 000 000. Daværende Oxford manager Mark Lawrenson ble senere sparket for å ha kritisert klubbstyret for å ha solgt Saunders.

 Derby County 
Saunders gjorde sin debut for Derby 29. oktober 1988 i hjemmekampen på Baseball Ground mot Wimbledon. Han gjorde en glimrende debut med to mål i kampen. I sin første sesong i klubben scoret han 14 ganger. Målene hans hjalp Derby til en imponerende 4.-plass i ligaen, klubbens høyeste plassering siden de vant ligaen i 1975. Saunders scoret 24 ligamål i sesongen 1990/1991, men det hjalp ikke Derby som endte på sisteplass i ligaen, og dermed rykket ned en divisjon. Nedrykket førte til at en rekke klubber var interessert i å kjøpte Saunders, og Everton var favoritten til å kjøpte han. 

 Liverpool FC 
Han endte imidlertid hos rivalen Liverpool, i det manager Graeme Souness bladde opp £2 900 000. På denne tiden var det britisk overgangsrekord.

Sesongen 1991/1992 dannet han angrepsparet til Liverpool sammen med Ian Rush, som han også spilte sammen med på det . Sammen med en ung Steve McManaman dannet de en målfarlig angrepstrio. Saunders var med på laget som vant FA-Cup finalen 2-0 mot Sunderland på Wembley. Totalt spilte han 61 kamper og scoret 25 mål for Anfield-klubben.

 Aston Villa 
Den 10. september 1992 ble Saunders solgt til Aston Villa for £2 500 000 hvor han umiddelbart ble en stor hit blant Villa fansen. Saunders og Dalian Atkinson utgjorde en målfarlig angrepsduo, som sørget for at Aston Villa endte på 2.-plass i ligaen. Sesongen etter var formen dalende for laget, men Saunders scoret 2 mål i finalen, og var med å vinne Liga-Cupen mot Manchester United.

 Galatasaray 
Saunders ble i klubben til 1995 da han flyttet til Tyrkia for å spille for Galatasaray. Her ble han gjenforent med sin gamle Liverpool manager som nå var blitt sjef for den tyrkiske klubben. Han tilbragte en sesong i Tyrkia før han signerte for Nottingham Forest. Målene hans ble stadig færre, og de fire neste årene var han innom fire ulike klubber uten stor suksess. Han la opp i 2002.

 Landslagskarriere 
Saunders spilte 75 landskamper for Wales, og scoret 22 mål for landet sitt.

 Trenerkarriere 
Da han la støvlene på hylla ble han trener for Bradford, før han ble ansatt av Newcastle som angrepstrener i 2004. Senere ble han ansatt som førstelagstrener av Graeme Souness, som på dette tidspunktet var blitt Newcastles manager. Den 2. februar 2006 fikk Souness sparken, og da mistet også hele trenerteamet jobben.

Saunders var tidligere ekspert i studio for BBC når Wales spilte landskamper.

 Meritter 
 1991/1992: FA-Cup vinner. (Liverpool).
 1992/1993: Nr. 2 i 1. Divisjon. (Aston Villa).

 Referanser 

 Eksterne lenker 

  Profil på LFChistory.net
  Profil på Liverpools offisielle hjemmeside

Kategori:Walisiske fotballspillere
Kategori:Walisiske fotballtrenere
Kategori:Fotballspillere for Swansea City AFC
Kategori:Fotballspillere for Cardiff City FC
Kategori:Fotballspillere for Brighton & Hove Albion FC
Kategori:Fotballspillere for Oxford United FC
Kategori:Fotballspillere for Derby County FC
Kategori:Fotballspillere for Liverpool FC
Kategori:Fotballspillere for Aston Villa FC
Kategori:Fotballspillere for Galatasaray SK
Kategori:Fotballspillere for Nottingham Forest FC
Kategori:Fotballspillere for Sheffield United FC
Kategori:Fotballspillere for SL Benfica
Kategori:Fotballspillere for Bradford City AFC
Kategori:Fotballtrenere for Wrexham AFC
Kategori:Fotballtrenere for Doncaster Rovers FC
Kategori:Fotballtrenere for Wolverhampton Wanderers FC
Kategori:Fotballtrenere for Crawley Town FC
Kategori:Fotballtrenere for Chesterfield FC
Kategori:Personer fra Swansea